*Må ikke forveksles med Bob Bertemes (mellomdistanseløper) (f. 1994)*

| Medaljeoversikt |
| --- |
| Konkurrerte for Luxembourgs flagg Luxembourg |
| Friidrett Lag-EM i friidrett (Third League) |
| Sølv | Tbilisi 2014 |  Kulestøt (18,26) |
| Gull | Banská Bystrica 2013 |  Kulestøt (18,02) |
| Friidrett U23-EM i friidrett |
| Sølv | Tallinn 2015 |  Kulestøt (19,29) |
| Friidrett De europeiske småstatslekene |
| Gull | Reykjavík 2015 |  Kulestøt (19,11) |
| Bronse | Luxembourg 2013 |  Kulestøt (17,65) |
| Bronse | Schaan 2011 |  Kulestøt (16,75) |

**Bob Bertemes** (født 24. mai 1993 i Luxembourg by) er en luxembourgsk kulestøter. Han har sølv fra U23-EM i friidrett 2015 som beste individuelle resultat, og innehar den nasjonale rekorden for Luxembourg både innendørs og utendørs.

Idrettskarriere
---------------

Bertemes deltok ved De europeiske småstatslekene 2011 (Games of the Small States of Europe) i Schaan i Liechtenstein, der han kom på 3.-plass i kulestøt, bak islandske Ódinn Björn Thorsteinsson og kypriotiske Georgios Arestis. Samme år deltok han ved junior-EM i friidrett 2011 i Tallinn, men kastet 17,42 i kvalifiseringsrunden, der han ble 23. beste utøver, og nådde ikke finalen. 

Ved junior-VM i friidrett 2012 i Barcelona kom han på 8.-plass i kvalifiseringsrunden, med 19,33 meter, og ble kvalifisert til finalen. I finalen fikk han ingen gyldige kast, og kom sist av de 12 som var kvalifisert. 

Han kom på nytt på 3.-plass ved De europeiske småstatslekene 2013, som ble arrangert i Luxembourg. Hans lengste kast var på 17,65 meter, som var ny luxembourgsk rekord i denne øvelsen. Kulestøt ble vunnet av Danijel Furtula. Bertemes deltok deretter ved U23-EM i friidrett 2013, men ble slått ut i kvalifiseringsrunden med 13. lengste kast. Luxembourg deltok i Third League ved Lag-EM i friidrett 2013, og Bertemes vant her kulesstøtkonkurransen, som ga 12 poeng i lagkonkurransen, der Luxembourg kom på 5.-plass. Han deltok også ved Jeux de la Francophonie 2013, der han kom på 4.-plass, med en ny nasjonal rekord på 18,78 meter.

Belgia deltok igjen i Third League ved Lag-EM i friidrett 2014, og denne gangen kom han på 2.-plass i kulestøtkonkurransen, bak Kemal Mesic. 

Ved EM i friidrett innendørs 2015 satte han ny nasjonal innendørsrekord i kvalifiseringen, med 20,56 meter, og i finalen kastet han 20,48 meter og kom på 5.-plass. Han kom på 5.-plass ved European Cup Winter Throwing 2015, da han kastet 19,85 meter. Dette var nasjonal rekord i kulestøt utendørs. Han vant kulestøt ved De europeiske småstatslekene 2015, og ved U23-EM i friidrett 2015 kom han på 2.-plass bak kroatiske Filip Mihaljević. 

Han forbedret den nasjonale rekorden utendørs til 19,87 ved VM i friidrett 2015, dette var det 14. lengste kastet i kvalifiseringen. Han nådde ikke finalen i dette mesterskapet.

2021
Bob Bertemes tok en 21. plass for landet sitt i kulestøt under Sommer-OL 2020 i Tokyo og kvalifiserte seg derfor ikke til finalen.

Referanser
----------

1. ↑   World Athletics Database, World Athletics utøver-ID 266203[Hentet fra Wikidata]
2. ↑  LieGames 2011 - *Shot Put, Men - Final* Arkivert 30. mars 2012 hos Wayback Machine. besøkt 25. august 2015.
3. ↑  IAAF - *14th IAAF World Junior Championships > Shot Put (6kg) - men*, besøkt 26. august 2015.
4. ↑  «Luxembourg 2013 - *Shot Put, Men - Final*» (PDF). Arkivert fra originalen (PDF) 17. juni 2013. Besøkt 26. august 2015.
5. ↑  Jeux de la Francophonie - *Nice 2013 Athletisme Resultats* Arkivert 14. oktober 2013 hos Wayback Machine.
6. ↑  European Athletics - *15th European Cup Winter Throwing, Estadio Municipal Dr. Magalhães Pessoa Leiria POR 14 - 15 March* Arkivert 2. april 2015 hos Wayback Machine. besøkt 26. august 2015.
7. ↑  «Athletics – Men's Shot put – Qualification – Results» (PDF) **(engelsk)**. olympics.com. 3. august 2021. Arkivert fra originalen (PDF) 9. oktober 2021. Besøkt 12. august 2021.

Eksterne lenker
---------------

* (en) Bob Bertemes – Olympics.com Rediger på Wikidata

* (en) Bob Bertemes – Olympedia Rediger på Wikidata

* (en) Bob Bertemes – World Athletics Rediger på Wikidata

* (en) Bob Bertemes – TheSports.org Rediger på Wikidata
* (fr) Profil hos Comité Olympique et Sportif Luxembourgeois
* (en) Profil hos All-athletics.com[*død lenke*]